( 129 ) 



mander à Dieu pour la nuitie et demander par- 

 don pour les offenses commises en ce jour. Et 

 pareillement au lever. 



— Le septiesme chappittre est des mangiers 

 abstinences et junes desdittes Sœurs. 



La réfection corporelle ordinaire de disner ou 

 soupper se fera par lesdittes Soeurs toutesensam- 

 Lle en refector et nen aura nulle qui menguce 

 a part se elle nest malade ou par aultre cause 

 sourvenante raisonnable et par congie. Celles 

 qui ont a préparer la viande feront diligence de 

 lavoir preste a heure deue. et ne seront point 

 les Sœurs appelées a mengier tant que tout soit 

 prest. 



Quant lesdittes Sœurs seront pour mengier as- 

 samblées avant quelles se assiechent mises en 

 ordonnance feront reveranmant la bénédiction 

 et après quelles seront levées en telle révérence 

 elles diront grâces. 



Et affin que avœuc la réfection du corps lame 

 soit aussy espirituellement repente lespace que 

 la réfection se fera une des Sœurs lira aulcunes 

 bonnes doctrines a laquelle toutes les aultres 

 doibvent en mangant ententivement escouter. 



Nulles des Sœurs ne pourra boire ne mangier 

 dedans la ville d'Abbeville ne es faubourgs sy 

 non avœucq femmes tres-honnestes, et peu sou- 

 vent et par congié. 



Nul homme ne pourra mengier avœucq les- 

 dites Sœurs en leur maison se aulcuns des gou- 



